Le Mespris de la vie et consolation contre la mort/« Me voila prest
# Le Mespris de la vie et consolation contre la mort/« Me voila prest

### CCCCXXXIIII.

Me voila prest, Seigneur, commande il sera fait Et m'envoyant d'en haut une force asseuree Pour endurer le coup de la mort conjuree Parfais en ton amour mon esprit imparfait

Laslie me reconnois de tant de vice infet Que si tu n'as pitié de mon ame esploree Le ravissant enfer en prendra sa curee Vengeant par le trespas mon inique forfait

Tens moy la main, Seigneur, & malgré les delices Du monde empoisonné de tant d'enormes vices Attire à toy mon ame & m'imprimant ta loy

Au plus profond du ceur, octroye moy la grace Après le dernier jour, de te voir face à face Et tant que je vivray par les yeus de la foy.

